21/04/2017 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente. Sección Desenv. Territ., Coop. e Medio Ambiente
Concesión provisional de subvencións correspondentes ao programa MA100, de limpeza de praias marítimas 2017

Don VALENTÍN GONZÁLEZ FORMOSO, Presidente da Deputación Provincial da Coruña, Primeiro.- Por RP núm.32.516/2016, do 28 de decembro, aprobáronse as Bases reguladoras xerais das convocatorias de subvencións dirixidas aos concellos e outras entidades locais, da Deputación Provincial da Coruña, ano 2017, publicadas no BOP número 247, do 30 de decembro de 2016. Así mesmo, por acordo da Xunta de Goberno do 17 de febreiro de 2017 aprobáronse as Bases específicas do Programa MA100: Convocatoria do programa de limpeza de praias marítimas dirixido a concellos da provincia da Coruña durante o exercicio 2017, que foron publicadas no BOP núm.37, do 22 de febreiro de 2017. Mediante RP núm.6.386/2017, do 23 de febreiro, aprobouse a convocatoria do citado programa, que foi publicada no BOP núm.44, do 6 de marzo de 2017, tendo rematado o prazo de presentación de solicitudes o día 24 de marzo de 2017 ás 14:00 horas. Segundo.- De acordo coa base 8 das Bases reguladoras xerais, por RP núm.7.849/2017, do 14 de marzo, designáronse os membros da Comisión Avaliadora, que celebrou a súa reunión o día 31 de marzo de 2017. Terceiro.- A totalidade das solicitudes referidas nesta resolución foron presentadas dentro do prazo establecido na convocatoria e, agás as non admitidas, cumpren cos requisitos establecidos nela. Cuarta.- Na partida 0520/17222/46201, do Orzamento Xeral desta Deputación para o exercicio corrente, existe consignación orzamentaria para facer fronte á concesión das subvencións propostas. Quinta.- Constan no expediente os informes da Unidade Xestora do Programa e do Servizo de Fiscalización. Vistos os antecedentes sinalados, así como as disposicións legais de aplicación, 1.- Non admitir as solicitudes que figuran no Anexo 1, polos motivos que se indican.2.- Conceder provisionalmente as subvencións aos concellos/entidades que se relaciona no Anexo 2, polos importes que se indican, con cargo á partida orzamentaria 0520/17222/46201 do orzamento xeral para o 2017, sendo o importe total concedido de 900.000,00 €. 3.- Desestimar as solicitudes que figuran no Anexo 3 por non acadar a puntuación mínima fixada pola Comisión Avaliadora para a concesión das subvencións.4.- Publicar a presente resolución provisional no Boletín Oficial da Provincia, co que se entenderá notificada aos interesados, de acordo co establecido no art.45 da Lei 39/2015, de 1 de octubre, do Procedemento Administrativo Común das Administracións Públicas. A título informativo, publicar esta resolución no taboleiro de edictos e na páxina web da Deputación.5.- Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan comunicar, se fora o caso, o desestimento da solicitude, presentar solicitude de reformulación ou de cambio de obxecto da subvención, presentar alegacións ou presentar emenda de erros. Transcorrido o devandito prazo de 10 días sen que por parte dos solicitantes se formule desestimento expreso, a subvención considerarase aceptada tácitamente.6.- A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. Total solicitado 0,00€ Total concedido 900.000,00€ Total solicitado 0,00€ A Coruña, 20 de abril de 2017 O PRESIDENTE, SECRETARIO XERAL, D. Valentín González Formoso D. José Luis Almau Supervía